open-index/open-wikipedia-markdown huggingface dataset:
Ридот (Белица)

**Ридот** — археолошко наоѓалиште во поречкото село Белица. Претставува населба од хеленистичкото и римското време, старохристијанска црква и некропола. Се наоѓа на северната периферија на селото, на високо плато оградено со ридови, на простор од околу 300 × 200&nbsp;м, каде по површината на нивите се наоѓаат грамади од градежен материјал, фрагменти од керамички садови и покривни ќерамиди. На североисточниот крај од наоѓалиштето се откриени некропола и темели од мала старохристијанска црква. Гробовите се градени од големи камени плочи и имаат насоченост исток-запад. Најдени се голем број монети од кои дваесетина се кај месен жител на селото. Две од монетите се ковани во времето на Александар Македонски, една во Пела, а останатите се од III-IV век.

## Поврзано
*Варница — некропола од доцноантичкото време;
*Миткороен — утврдена населба од доцноантичкото време;
*Кале — градиште од доцноантилко време;
*Столоватец — градиште од доцноримско време;
*Глибовец — кастел од доцноантичкото време;
*Аништа — некропола од средниот век;
*Влак — некропола од средниот век;

## Наводи

Категорија:Белица (Порече)
Категорија:Археолошки наоѓалишта во Македонија од типот на некропола
Категорија:Древномакедонски гробници
Миткороен (Белица)

**Миткороен** познат и како **Кале** — археолошко наоѓалиште во поречкото село Белица. Претставува доцноантичка населба и претставува низок рид со зарамнето плато кое зафаќа простор од 100 × 80&nbsp;м. Се наоѓа на 3&nbsp;км јужно од селото. По површината се среќаваат фрагменти од керамички садови, питоси, покривни ќерамиди и множество градежен материјал, а се забележуваат и темелите од одбранбениот бедем. Оттука потекнуваат и монети кои се наоѓаат кај месен жител.

## Поврзано
*Варница — некропола од доцноантичкото време;
*Кале — градиште од доцноантичкото време;
*Ридот — населба од хеленистичкото и римското време, старохристијанска црква и некропола;
*Столоватец — градиште од доцноримско време;
*Глибовец — кастел од доцноантичкото време;
*Аништа — некропола од средниот век;
*Влак — некропола од средниот век;

## Наводи

Категорија:Белица (Порече)
Форе

**Форе** () — мал остров во Балтичкото Море, северно од островот Готланд во југоисточниот дел на Шведска. Ова е втор остров по големина во покраината. Населението брои помалку од 600 жители, но местото сепак ужива популарност како летувалиште. На островот нема банки, пошти, здравствени установи и полиција. Има свој дијалект, кој се смета за најстариот јазик во Шведска.

## Географија
мини|десно|Голанд во рамките на Шведска
Островот е одделен од Готланд со проток, преку кој одат два траекта. Има вкупна површина од 111,35 км2, од кои 9,7 км2 се водни површини или мали островчиња.

На островите Форе и Готланд има карпести столбови наречени „рауци“ образувани од одрони во текот на Леденото доба. Вакви образби можат да се најдат само на овие два острова.

## Во филмската уметност
Шведскиот режисер Ингмар Бергман провел дел од животот во Форе, каде и починал. Тука се снимени неколку негови филмови, меѓу кои: „Низ нејасно стакло“ (1961), „Персона“ (1966), „Часот на волкот“ (1968), „Срам“ (1968), „Страст“ (1969) и „Сцени од еден брак“ (1972). Секој јуни се одржува „Бергманов фестивал“ во чест на режисерот.

Филмот „Жртва“ на Андреј Тарковски бил предвиден да се снима на Форе, но војската одбила да даде дозвола и затоа филмот е сниман во Нер, југоисточен Готланд.

## Туризам
На островот секоја година во септември се одржува настанот „Форевски вечери“ (*Fårönatta*) кога рестораните и баровите работат цела ноќ, на тезги се нудат ракотворби a црквата одржува полноќна миса.

## Реони
### Светилник
На североисточниот крај на островот се наоѓа светилникот (*Fårö Fyr*). Висок е 30 м, а изграден е во 1847 г.

### Лангхамар
Лангхамар е полуостров во северозападниот дел на Форе. Се одликува со карпести плажи и карпести монолитни образби наречени „рауци“. На полуостровот е сместен истоимениот природен резерват Лангхамар. Дејството на филмот „Низ нејасно стакло“ на Ингмар Бергман се случува во Лангхамар.

### Дигерхувуд
Природниот резерват Дигерхувуд во себе содржи и рибарско село. Местото не е погодно за пливање поради наглата длабочина (до 80 м) и силните струи. Меѓутоа од истата причина резерватот е популарен за нуркање и спортски риболов.

### Судерсанд
Долгата песоклива плажа Судерсанд се наоѓа североисточниот дел на Форе, веднаш до Сундерсандското одморалиште, каде се изнајмуваат бунгалови.

## Наводи

## Надворешни врски

* Туристичко здружение на Готланд &mdash; Форе 
* „Форе“ - Нордиска семејна книга 

## Галерија

Податотека:Gotland-Fårö Raukar-Gamlehamn.jpg|Карпестите облици наречени „рауци“
Податотека:Gotland Fårö-Fyr.jpg|Светилникот на Форе
Податотека:Gotland-Fårö-kyrka 01.jpg|Црквата на Форе


Категорија:Готланд
Категорија:Острови во Шведска
Окрузи во Шведска

**Окрузите во Шведска** (швед. *län* = лено) се првостепени административни единици во Шведска. Во земјата има 21 округ. Воведени се во 1634 на иницијатива на грофот Аксел Оксенхерна со цел да ги заменат историските покраини (*landskap*). Границите на окрузите честопати ги следат покраинските граници, но Круната на многу наврати вршела мали поместувања за сопствени цели.

Постојат предлози Шведска да се подели на поголеми региони што ќе ги заменат сегашните окрузи, меѓутоа ова е сè уште предмет на спор и расправа.

## Функција
Секој округ има окружен административен одбор (*länsstyrelse*) на чие чело стои управник (*landshövding*) како и окружен совет и неколку други управни организации.

Административниот одбор го назначува владата и има за целда ги усогласува локалните потреби со државните цели и да ги сообразува управните работи со државните политички цели на земјата.

Окружниот совет (*landsting*) пак, е регионален управен орган, т.е. политичко собрание на народни избраници што се задолжени за локалните работи на округот. Тука спаѓаат главно здравството, транспортот, образованието и културата.

На окружно ниво постојат и други административни органи, главните органи за внатрешни работи, вработување, социјално осигурување и шумарство.

## Карта
По азбучен ред на службените кодови на окрузите.



*AB: Стокхолм
*AC: Вестерботен
*BD: Норботен
*C: Упсала
*D: Седерманланд
*E: Естерјетланд
*F: Јеншепинг
*G: Крунуберг
*H: Калмар
*I: Готланд
*K: Блекинге
*M: Сконе (Сканија)
*N: Халанд
*O: Вестра Јеталанд
*S: Вермланд
*T: Еребру
*U: Вестманланд
*W: Даларна
*X: Јевлеборг
*Y: Вестернорланд
*Z: Јемтланд

220п*Окрузите во Шведска*

220п*Споредба на окрузите и поранешните покраини во Шведска. Дебелите линии ги претставуваат окрузите, а обоените делови се покраините.</center>

</table>

Секој округ се дели на [[општини во Шведска|општини]] (*kommuner''), чие постоење е делумно дискреција на локалната управа. Од 2004 во земјата има 290 општини, што значи просечно 13,8 општини по округ.

## Предложени региони

Владата ја разгледува можноста за спојување на сегашните окрузи во 6 до 9 поголеми региони. Доколку замислата наиде на одобрение, оваа прераспоредба би требало да се случи во 2015 г.

## Поврзано
* Покраини во Шведска
* Краишта во Шведска
* Административна поделба на Шведска
* ISO 3166-2:SE
* ISO 3166-2

## Наводи

## Надворешни врски
*Административни одбори на окрузите во Шведска  
*Национален атлас на Шведска  (пребарлив) 


Категорија:Административна поделба на Шведска
Категорија:Списоци за Шведска
Категорија:Првостепени административни единици на земјите
Музеј на канализацијата (Киев)

**Музејот на канализацијата ** (украински: *Музей каналізації *) е музеј кој се наоѓа во престолнината на Украина, Киев.

Овој невообичаен музеј ги привлекува туристите со невообичаена изложба посветена на развојот на санитаризацијата не само во Украина, туку и во целиот свет. Музејот бил основан во 1994 година.

Канализација
Државен музеј на играчките (Киев)

**Државен музеј на играчките ** (украински: *Державний музей іграшок*) — музеј кој се наоѓа во престолнината на Украина, Киев.

Музејот се состои од украински народни играчки. Музејот бил основан во 2003 година, и денеска има над 15,000 експонати.

Идејата за основање на овој музеј дошла уште во 1933 година. Од страна на Президиумот било решено за основање на такви музеи во Киев, Москва, Харков, Тбилиси и Ташкент. Во 1936 година била одржана првата изложба. Во времето на воениот период производството на играчки било намалено.

Играчќки
Национален музеј на историјата на Украина

**Националниот музеј на историјата на Украина** (украински: *Національний музей історії України*) е музеј кој се наоѓа во престолнината на Украина, Киев.

Овој музеј од 1944 година се наоѓа во Киев. Во него се чуваат етнографски и археолошки слики и скулптури, отпечатоци и други историски експонати. Зградата каде денеска се наоѓа музејот била изградена во 1937 до 1939 година, а за главен архитект бил избран Јосиф Каракис. Во тоа време, објектот служел како ликовно училиште. Во периодот од 1952 до 1953 година, објектот бил реконструиран, при кое бил додаден нов покрив и дизајн, како и проѕирни стакла чија цел била за да се подобри осветлувањето на просториите.

Во 1965 година, името на музејот бил преименуван во Државен историски музеј на Украинска ССР. Во 1991 година, музејот го добил денешното име.

## Експонати

Regina Mohylanka.jpg
Киев, Старокиевская гора - Исторический музей 19.JPG
Киев, Старокиевская гора - Исторический музей 26.JPG
Киев, Старокиевская гора - Исторический музей 31.JPG
Sword with gold Handle BILSK.jpg
Scythians National Museum of the History of Ukraine.jpg


## Наводи

Историја
Историја
Вараждинска жупанија

**Вараждинската жупанија** се наоѓа во северозападна Република Хрватска. Седиштето на оваа жупанија е градот Вараждин.

## Географија
Жупанијата го опфаќа подрачјето меѓу Драва на север и Страхинчица, Иванчица и Калничко Горје на југ. Таа се состои од вараждинската Подравина, лудбрешката Подравина и северниот дел на Хрватско Загорје.

## Население
Според пописот извршен од 2001 година, Вараждинската жупанија броела 184.769 жители, што е 4,2% севкупната популација на Хрватска. Густината на населението изнесувало 149 жители на км2. Етничкиот состав бил следниот: Хрвати 97,7%, Срби 0,4%, Словенци 0,3%, Роми 0,2% и други.

## Стопанство
Во Вараждинската жупанија развиени се: текстилната, прехранбената и дрвната индустрија.

## Сообраќај
Жупанијата ја сече автопатот А4 кој ја поврзува со унгарската граница (на север) и Загреб (на југ). По хоризонтала (запад-исток), низ жупанијата минува магистралниот пат кој оди крај реката Драва и ги спојува Марибор (Словенија) и Осјек. Низ жупанијата минува и железничка пруга која ги спојува Загреб (на југ), Чаковец и Будимпешта (на север) и Копривница (на исток)

## Знаменитости
* Тракошчанска тврдина

## Извор
* ЦД-ром: „Насеља и становништво РХ од 1857-2001. године“, Издание на Државниот завод за статистика на Хрватска, Загреб, 2005.

## Надворешни врски
* Официјален портал 
* www.varazdin-online.com 

## Наводи


Категорија:Жупании во Хрватска
Космос (програма)

мини|Макета на рускиот метеоролошки сателит Космос 122 (1966), Музеј на воздух и вселена Париз, Ле Бурже (Франција)
**Програм Космос** — советски, а подоцна и руски воен научно-истражувачки програм, во чии склоп биле лансирани повеќе од 2.400 вештачки сателити под називот *Космос*.

Првото лансирање се одвило на 16 март 1962. Сателитите служеле за воени, научни и медицински намени. Биле лансирани од два космодроми Бајконур и Плесецк, а до 1980-те и од базата Капустин Јар. Во план се и нови лансирања од Амурската област во Русија.

Називот Космос е почесто користен и на други сателити кои не функционирале како што требало. Ова било случај со мисиите на Месечината и Венера кои биле неуспешни по самите лансирања. Овие случаи најчесто биле прикривани со цел за постигнување на што поголем службен број на успешни мисии и лансирања.

## Летови на програмата Космос
Име на мисија, година на лансирање:

## Галерија

|Споменик на сателитите од серијата Космос.


## Користена литература
* NASA, описи на мисиите од серијата Космос 

## Поврзано
* Венера (програма)
* Марс (програма)

## Надворешни врски
* за програмата Космос

Категорија:Сателити „Космос“
Категорија:Руски сателити
Земјин состав

Планетата Земја има три слоеви. Тие се: 
* Земјина кора (лушпа) 
* Земјина обвивка 
* Земјино јадро.

Според досегашниот истражувања, човекот осознал дека колку повеќе било копано надолу станувало се потопло.
Досега е постигнато само ископувањето на кората, која изнесува 15 км. Над континентите Земјата е длабока од 20 до 25 км. Најтенка е кората во морињата и океаните, а најдебела е на карпите.
Вселенска програма „Венера“

**Вселенската програма „Венера“** била советски научно-истражувачка програма наменета за истражување на планетата Венера и меѓупланетарниот космички простор.

Во склоп на програмата биле лансирани автоматски научно-истражувачки станици (вештачки сателити) под називот *Венера*.

Исклучително тешките услови на планетата Венера, а со тоа и почетниот недостаток на информациите за нив, многу го отежнале процесот на истражување. Првите летови токму поради овие причини биле и неуспешни. Со постојаното усовршување на леталата врз основа на делумните податоци кои им биле достапни, советските научници на крајот успеале да го извршат првото меко спуштање на некоја друга планета, првото испраќање на податоци од површината на некоја друга планета како и праќање на фотографии од површината на планетата Венера.

Резултатите од мисијата Венера и понатаму претставувале практично сè што било познато за составот на атмосферата, условите во неа и составот на тлото. Сликите покажале дека Венера има камено тло, како и температура од околу 470 до 490&nbsp;°C, атмосферски притисок од околу 90 атмосфери на површината.

## Летови од програмата Венера

Име на мисијата, година на лансирање:

* Венера-1 (1961)
* Венера-2 (1965)
* Венера-3 (1965)
* Венера-4 (1967)
* Венера-5 (1969)
* Венера-6 (1969)
* Венера-7 (1970)
* Венера-8 (1972)
* Венера-9 (1975)
* Венера-10 (1975)
* Венера-11 (1978)
* Венера-12 (1978)
* Венера-13 (1981)
* Венера-14 (1981)
* Венера-15 (1983)
* Венера-16 (1983)

## Галерија

|Апарат за спуштање на Венера-9.


## Поврзано
* Маринер (програма)
* Марс (програма)

## Надворешни врски

* Советско истражување на Венера
* Фотографии од Венера од сателитите од серијата Венера
* Нови обработки на советските слики од Венера
* СССР - прв на Венера
* Советското испитување на Венера

## Користена литература
* NASA, опис на мисијата од серијата Венера 

Категорија:Венера (програма)
Космос-1662

**Космос-1662** — еден од над 2.400 советски вештачки сателити лансирани во рамките на програмата „Космос“.

## Податоци
### Општи податоци
Сателитот е лансиран од космодромот Плесецк, СССР на 19 јуни 1985 г. Во орбитата околу планетата Земја бил исфрлен од носечка ракета.

### Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 94,4 минути, додека аголот на наклонетост на орбиталната рамнина во однос на рамнината на екваторот изнесувала 65,8°. Најголемото растојание од Земјата го достигнал на 514&nbsp;км, а најмалото на 474.

## Поврзано
* Космос (програма)

## Литература
* Податоци за сателитот  — НАСА

## Надворешни врски
* Податоци за сателитите во табеларен облик

Категорија:Сателити „Космос“
Готланд (округ)

**Готланд** (швед. *Gotlands län*) е округ (*län*) во Шведска. Самиот остров Готланд е најголемиот во земјата и е сместен во Балтичкото Море, источно од поблискиот остров Еланд. Окрузите во Шведска обично се делат на општини, но округот Готланд е единствен во државата што има само една општина (Готланд) и нема окружен совет. Задачите на окружниот совет ги врши општината. Ова главно подразбира здравство и јавен превоз. Меѓутоа округот има окружен административен одбор, кој е државен орган. Одборот и општината се сместени во најголемото населено место на островот — градот Висби (22.000 жители).

## Покраина
Округот во Шведска е чисто административна единица наменета за политичко-управни цели. Поранешната покраина Готланд ја опфаќала истата површина од 3184&nbsp;км2  (3151&nbsp;км2 без езера и реки).

## Управа
Административниот одбор го назначува владата и има за цел да усогласува да го сообразува управните работи со државните политички цели на земјата зацртани во парламентот и владата, да ги застапува интересите на округот, да го развива, да определува негови сопствени цели и да ги контролира правните работи. На чело на административниот одбор стои гувернер.

Готланд е единствениот округ во земјата што нема окружен совет и што има само едена општина и еден повикувачки број.

## Поврзано
* Готланд (општина)
* Историја на Готланд

## Наводи

## Надворешни врски
*Административен одбор на округот Готланд 
*Општина Готланд   

Категорија:Окрузи во Шведска
Округ
Liceida

**Liceida** е еден од петте редови на лигави габи од класата миксомицети. Вклучува околу 90 видови, од кои некои се распространети насекаде во светот.

## Одлики и екологија

Лицеидите образуваат едноставни плодни тела. Отсуствува вистински капилициум, а нема ни колумела ни траги од калцификација. Само кај родовите *[[Kelleromyxa]]* и *[[Listerella]]* се забележуваат нишки од капилициум. Некои видови (на пример, *[[Enteridium]]* spp.) поседуваат псевдокапилициум. Повеќето видови се светло обоени со темно-маслинкаст споров прашок.

## Систематика

Редот Liceida бил најпрво опишан во 1928 од страна на Едвард Јан и се состои од десет родови и три фамилии . Молекуларно-генетските истражувања укажуваат на тоа дека сестрински таксон на овој ред е редот Trichiida. Монофилијата на редот не е сè уште разјаснета. 

*Фамилија Liceidae
***[[Licea]]*
***Kelleromyxa*, со еден вид:
****[[Kelleromyxa fimicola]]*
*Фамилија Listerellidae
***Listerella*, со еден вид:
****[[Listerella paradoxa]]*
*Фамилија Enteridiidae
***[[Lindbladia (лигава габа)|Lindbladia]]*
***[[Cribraria]]*
***[[Dictydium]]*
***[[Lycogala]]*
****[[Lycogala epidendrum]]*
***[[Enteridium]]*
***[[Dictydiaethalium]]*
***[[Tubifera]]*

## Наводи





Категорија:Миксомицети
Готска Санден

**Готска Санден** (швед. *Gotska Sandön*) е ненаселен остров на Шведска во Балтичкото Море. Сместен е 38 км северно од островот Форе. Долг е околу 9 км, а широк е околу 6 км. Зафаќа површина од приближно 36 км2.

Готска Санден претежно се состои од песокливо земјиште, со плажи, дини и борови шуми. Името „Готска Санден“ во буквален превод значи „готландски песоклив остров“. Во 1909 островот е прогласен за национален парк. Освен колонијата од сиви фоки, вишата фауна не е особено богата. Меѓутоа на островот изобилува разновидни инсекти и растенија, вклучувајќи неколку вида на орхидеи. Во текот на летото се организираат редовни тури со брод што поаѓаат од Форе и Нинесхамн.


Податотека:Gotska sandon.JPG|Воздушна снимка на островот
Податотека:GotskaSandon NorthSide.jpg|Северното крајбрежје
Податотека:GotskaSandon NorthEastCoast.jpg|Плажа на островот


## Наводи

## Поврзано
* Готланд
* Форе
* Список на национални паркови во Шведска

## Надворешни врски

* Национален парк Готска Санден  - Служба за заштита на природата 
*Птици на Готска Санден  

Категорија:Готланд
Категорија:Острови во Шведска
Категорија:Национални паркови во Шведска
Делиц

**Делиц** () — село и поранешна општина во округот Бургенланд, во Саксонија-Анхалт, Германија. Од 1 јануари 2011 е дел од градот Лицен.

Категорија:Села во Саксонија-Анхалт
Категорија:Бургенланд (Германија)
Категорија:Саксонија (пруска покраина)
Echinosteliida

**Echinosteliida** е еден од петте редови на лигави габи од класата миксомицети со околу 20 видови. Поради тоа што се мали, често не се забележуваат во природата.

## Одлики и екологија

Видовите од овој ред се многу мали. Претставниците поседуваат дршкасти спорангии со пречник обично помал од 0,5 милиметри, а ретко достигнува до 1,5 милиметри. Спороносното тело е заоблено, споровиот прашок е бел, розов или светлокафен.

Видовите најчесто ја колонизираат кората на живите дрвја и увивните растенија; особено вакви се видовите од родот *[[Echinostelium]]*.

## Систематика

Овој ред е воведен во 1976 од страна на H.W. Keller и T.E. Brooks и опфаќа 3 родови и две фамилии:

*Фамилија Echinosteliedae
***[[Echinostelium]]*
*Фамилија Clastodermidae
***[[Barbeyella]]*
***[[Clastoderma]]*

Нивната точна положба во Myxogastria е нејасна; резултатите добиени од молекуларно-генетските истражувања е контрадикторни.

## Наводи




Категорија:Миксомицети
Залетал

мини|Црква во Гроскорбета
**Залетал** („Долината на Зале“) е поранешна *[[Амт (политичка единица)|општинска заедница]]* во округот Бургенланд во Саксонија-Анхалт, Германија. Се наоѓа северно од Вајсенфелс. Седиштето на општинската заедница било во Гроскорбета. Била распуштена во септември 2010.

Општинската заедница Залетал се состои од следниве општини:

# Бургвербен
# Гроскорбета
# Рајхартсвербен
# Шкортлебен
# Шторкау
# Тагевербен
# Ујхтериц
# Венгелсдорф

Категорија:Поранешни општински заедници во Саксонија-Анхалт
Trichiida

**Trichiida** е еден од петте редови на лигави габи од класата миксомицети.

## Одлики

Видовите од Trichiida имаат светол, често жолт или црвен, а поретко сив или светлокафен  споров прашок. Секогаш присутниот и често добро развиен капилициум обично поседува карактеристични обележја на својата површина. Тој може да биде масивен или цевкаст, мазен или со скулптурирани нишковидни елементи . Колумела отсуствува. На плодните тела не се забележуваат траги од калцификација.

## Систематика

Редот е воведен во 1922 од страна на Томас Хастон Мекбрајд и се состои од 14 родови и две фамилии со околу 100 видови:

* Фамилија Dianemidae
** *[[Calomyxa]]*
** *[[Dianema (лигава габа)|Dianema]]*
* Фамилија Trichiidae
** *[[Trichia]]*
** *[[Arcyriatella]]*
** *[[Prototrichia]]*
** *[[Cornuvia]]*
** *[[Oligonema]]*
** *[[Calonema]]*
** *[[Arcyodes]]*
** *[[Arcyria]]*
** *[[Perichaena]]*
** *[[Metatrichia]]*
** *[[Hemitrichia]]*
** *[[Minakatella]]*

Во Средна Европа се многу чести видовите од *[[Trichia]]*, *[[Hemitrichia]]* и *[[Arcyria]]*.

Молекуларно-генетските истражувања покажуваат дека сестрински таксон на овој ред е редот Liceida. Монофилијата на овој ред не е оспорена.

## Наводи




Категорија:Миксомицети
Харцгероде

**Харцгероде** () — град во округот Харц во Саксонија-Анхалт, Германија.

## Географија

Во него влегуваат следниве:

* Харцгероде
* Алексисбад
* Данкероде
* Гинтерсберге
* Кенигероде
* Мегдешпрунг
* Нојдорф
* Шило
* Зилберхите
* Зиптенфелде
* Штрасберг

Харцгероде се наоѓа во источниот дел од планините Харц, јужно од Кведлинбург. Поврзан е со Гернроде преку железничка линија со тесни колосеци наречена железничка линија Долина Зелке (*Selketalbahn*).

## Историја

Населбата била изградена во врска со Бенедиктанската опатија Хагенроде во долината на Зелке, во која кралот Ото III ѝ доделил пазарни, монетарни и царински права во 993. Следната година местото било спомнато како Хацаканрот (*Hazacanroth*). Ги изгубило своите монетарни права во 11-от век, но неговите градски права ги повратило во 1338.

Со обновениот суверенитет на Анхалт во 1535, градот станал административен центар на двојнио *[[Амт (политичка единица)|Амт]]* за Харцгероде и Гинтерсберге. Истовремено, Анхалт била повторно поделена во неколку кнежевства од синовите на принцот Јоаким Ернест од Анхалт. Како последица, територијата на *амтовите* на Харцгероде/Гинтерсберге станала шестот кнежевство и Харцгероде станал *[[резиденција|резиденционале]]* град. Седиштето на принцот бил во замокот Харцгероде, изграден во средината на 16 век. Градот бил седиште на кнежевството Анхалт-Бернбург-Харцгероде од 1635 до 1709.

Замокот Хајнрихсберг се наоѓа во близина на градскиот кварт Мегдешпрунг, како и урнатините на Замокот Анхалт по кој целата покраина го добила нејзиното име.

На 1 август 2009, градовите Гинтерсберге и Харцгероде (со нивните села Алексисбад, Мегдешпрунг (Харцгероде) и Зилберхите) заедно со општините Данкероде, Кенигероде, Шило, Зиптенфелде и Штрасберг станале дел од новиот округ Харцгероде. На 1 септември 2010 Нојдорф (Харц) бил исто така припоен.

### Градски пожари

Поради својата заштитена локација, градот не страдал многу од многуте воени конфликти, но бил постојано уништуван од пожари. Пред 1503 имало голем пожар. Во 1635 (на денот на летото) секоја зграда во градот била разорена со исклучок на седум куќи. На 30 јуни 1722, 42 куќи изгореле. На 23 октомври 1817 година, 52 куќи изгореле.

## Наводи

Категорија:Харцгероде
Категорија:Харц (округ)
Космос-1717

**Космос-1717** — еден од над 2.400 советски вештачки сателити лансирани во рамките на програмата „Космос“.

## Податоци
### Општи податоци
Сателитот е лансиран од космодромот Плесецк, СССР на 9 јануари 1986 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-1717 бил комуникациски сателит.

### Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 115,8 минути, додека аголот на наклонетост на орбиталната рамнина во однос на рамнината на екваторот изнесувала 73,9°. Најголемото растојание од Земјата го достигнал на 1514&nbsp;км, а најмалото на 1475.

## Поврзано
* Космос (програма)

## Литература
* Податоци за сателитот  — НАСА

## Надворешни врски
* Податоци за сателитите во табеларен облик

Категорија:Сателити „Космос“
Уајлабамба (округ во Урубамба)

**Уајлабамба** е округ во покраината Урубамба во регионот Куско во Перу

## Наводи

## Поврзано
* Регион Куско
* Покраина Урубамба

Категорија:Окрузи во Перу
Кведлинбург (округ)

**Кведлинбург** — поранешен округ на западот од Саксонија-Анхалт, Германија. Соседни окрузи се (од запад надесно) Вернигероде, Халберштат , Бердекрајс, Ашерслебен-Штасфурт, Мансфелдер Ланд, Зангерхаузен и округот Нордхаузен во Тирингија.

## Историја

Во 1950, округот Балентет бил додаден на округот. Делови од окрузите Бланкенбург и Ашерслебен биле додадени во 1994.

На 1 јули 2007, округот Кведлинбург бил споен со окрузите Халберштат и Вернигероде, во новиот округ Харц.

## Географија

Северниот дел од округот се наоѓа на планините Харц.

## Грб

## Градови и општини

## Надворешни врски
* Регионален портал  
* Туристичка страница
Национален киевско-печерски историски музеј

**Националниот киевско-печерски историски музеј** (украински: *Національний Києво-Печерський історико-культурний заповідник*) е музеј кој се наоѓа во престолнината на Украина, Киев.

Овој музеј претставува најголемиот музејски комплекс во Украина, кој се наоѓа во Киевско-печерската лавра. Во 1926 година од страна на Украинскиот централен извршен комитет била освоена резолуција за признавање на поранешниот пештерски манастир за историски споменик на земјата.

Во текот на Втората светска војна, голем дел од спомениците биле оштетени. Во текот на 1950-1990 имало голема реконструкција, санација и реставрација на целиот комплекс. Во 1990 година објектот бил вклучен во списокот на УНЕСКО, а од 1996 година добил национален статус.

Категорија:Музеи во Киев
Категорија:Киевско-печерска лавра
Категорија:Ликовни музеи и галерии во Украина
Венера-2

**Венера-2** била советска автоматска научно-истражувачка станица (вештачки сателит) наменета за истражување на планетата Венера. Лансирана е на 12 ноември 1965 година.

## Текот на мисијата
Венера-2 носела телевизиски уред и научни инструменти. На 27 февруари 1966 година минала покрај Венера на далечина од 24,000 км и влегла во околусончевата орбита.
Системите во леталото откажале при минувањето и никакви податоци не биле примени за планетата.

## Основни податоци за летот
*Датум на лансирање: 12 ноември 1965
*Ракета носач:
*Место на лансирање: Тјуратам, Бајконур
*Маса на сателитот (kg): 963

## Галерија

|Венера-2.


## Поврзано
* Венера-1
* Венера-3
* Венера (програм)

## Надворешни врски

* Советско истражување на Венера

## Користена литература
* NASA каталог на космички летала 

Категорија:Венера (програма)
Категорија:Вселенски летала пуштени во 1965 година
Венера-3

**Венера-3** била советска автоматска научно-истражувачка станица (вештачки сателит) наменета за истражување на планетата Венера. Лансирана е на 16 ноември 1965 година.

## Текот на мисијата
Лансирана е на 16 ноември 1965 година заедно со апаратот Венера-2. За време на летот кон венера биле испитувани далечинските радио врски, магнетното поле, космичкото зрачење, честичките со мала енергија, сончевата плазма и нејзиниот спектар, и микрометеорите.

По три и пол месеци од летот, на 1 март 1966 година, на Венера се спуштила советската „Венера-3“, првиот вселенски брод кој слетал на некоја друга планета.

Венера-3 била конструирана да издржи високи атмосферски притисок, но по влегувањето во атмосферата на Венера изгубила секаков контакт со контролниот пункт на Земјата.

## Основни податоци за летот
*Датум на лансирање: 16 ноември 1965 година
*Ракета носач:
*Мјесто лансирања: Тјуратам, Бајконур
*Маса на сателитот (kg): 960

## Галерија

Слика:1966 CPA 3379.jpg|Комеморативна марка на летот.
Слика:|.


## Поврзано
* Венера-2
* Венера-4
* Венера (програм)
* Венера

## Надворешни врски

* Советското истражување на Венера

## Користена литература
* NASA каталог на космички летала 

Категорија:Венера (програм)
Категорија:Вселенски летала пуштени во 1965 година
Музеј на киевското метро

**Музејот на киевското метро** (украински: *Музей Київського метрополітену*) е музеј кој се наоѓа во престолнината на Украина, Киев.

Музејот бил отворен вo 2000 година по повод 40-годишнината од отворањето на првата станица од Киевско метро|Киевското метро со должина од 5,2 километри. Музејот содржи фотографии, артефакти, модели, наплата на билети, и сл.

Метро
Категорија:Киевско метро
Категорија:Сообраќајни музеи во Украина
Музеј на книгата и книгоиздателството (Киев)

**Музејот на книгата** (украински: *Музей книги та друкарства України*) е музеј кој се наоѓа во престолнината на Украина, Киев.

Муѕзејот се наоѓа во Киевско-печерската лавра. Бил формиран од страна на Резолуцијата на СССР од Советот на министри на 17 март 1972 година. Првата изложба се случила на 23 април 1975 година.

Главната просторија се наоѓа во печатницата на пештерките манастири, која била основана во 1615 година. Во периодот од 1616 до 1624 година, Е. Плетенецки издал 11 значајни книги од верски, историски и политички карактер.

Реставрацијата на објектот се случила во 1975 година. Денеска, музејот се наоѓа на 930 метри квадратни.

Музејот содржи околу 56,000 експонати, односно историски книги од времето на Киевска Рус до денешно време.

Категорија:Музеи во Киев
Категорија:Киевско-печерска лавра
Категорија:Книжевни музеи во Украина
Музеј на Иван Кавалериѕе

**Музејот на Иван Кавалериѕе** (украински: *Музей-майстерня Івана Кавалерідзе*) е музеј кој се наоѓа во престолнината на Украина, Киев.

Музејот е посветен на Иван Кавалериѕ, и е отворен во 1993 година. Музјот се наоѓа во Андреевската област, во објектот кој во 1911 година уметникот работел на споменикот на принцезата Олга. Денеска, во музејот се наоѓаат повеќе од 5,000 експонати, вклучувајќи и една галерија.

Категорија:Музеи во Киев
Категорија:Биографски музеи во Украина
Музеј на вселената (Киев)

**Музејот на вселената ** (украински: *Музей космонавтики*) е музеј кој се наоѓа во престолнината на Украина, Киев.

Музејот ја раскажува историјата на вселената, и истиот бил отворен на 7 април 1991 година и се наоѓа во планетариумот на градот.

Посетителите при посетата на музејот можат да се запознаат со првите астронаути, со интересни материјали од украинскиот вселенски центар, како и моменталната состојба и напредок на оваа индустрија. Една од највредните експонати е фотографијата на првиот сателит, бродот Восток со кој полетал Јуриј Гагарин.

Вселена
Вселена
Космос-1846

**Космос-1846** — еден од над 2.400 советски вештачки сателити лансирани во рамките на програмата „Космос“.

## Податоци
### Општи податоци
Сателитот е лансиран од космодромот Плесецк, СССР на 21 мај 1987 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1846 бил сателит наменет за истражување на природните богатства на Земјата.

### Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 91,1 минути, додека аголот на наклонетост на орбиталната рамнина во однос на рамнината на екваторот изнесувала 82,3°. Најголемото растојание од Земјата го достигнал на 342&nbsp;км, а најмалото на 323.

## Поврзано
* Космос (програма)

## Литература
* Податоци за сателитот — НАСА

## Надворешни врски
* Податоци за сателитите во табеларен облик

Категорија:Сателити „Космос“
Музеј на Виктор Косенко

**Музејот на Виктор Косенко** (украински: *Меморіальний кабінет-музей Віктора Косенка*) е музеј кој се наоѓа во престолнината на Украина, Киев.

Категорија:Музеи во Киев
Категорија:Биографски музеи во Украина
Венера-4

**Венера-4** — советска автоматска научно-истражувачка станица (вештачки сателит) наменета за истражување на планетата Венера. Лансирана е на 12 јуни 1967 година.

## Текот на мисијата
Главна намена на Венера-4 било атмосферското истражување на планетата Венера. На 18 октомври 1967 година, леталото влегло во атмосферата на Венера и почнало да собира податоци со два топломери, барометар, радиовисиномер, мерач на густината на атмосферата, и со 11 анализатори на гас. Имала два радиопредаватели
Главната намена на Венера-4 била атмосферско истражување на планетата Венере. На 18 октомври 1967 г. леталото влегло во атмосферата на планетата и почнала да собира податоци со два топломера, барометри, радиовисиномер, мерач на густината на атмосферата, и со 11 анализатори на гас. Имала два радиопредаватела.

Сигналите биле примени од леталото додека се спуштало низ атмосферата со падобран, до висина од околу 25 километри. Тогаш високиот атмосферски притисок го уништил апаратот. Ова довело до јакнење на издржливоста на притисокот кај идните апарати предвидени за спуштање на површината на Венера. Исто така е намалена површината на падобранот затоа што била утврдена висока густина во атмосферата, па затоа падот со падобран со поголема површина како кај Венера-4 би бил бавен.

## Основни податоци за летот
* Датум на лансирање: 12 јуни 1967.
* Ракета носач: Молнија-М со додатен блок ВЛ.
* Маса на сателитот (кг): 1106.

## Галерија

|Венера 4.


## Поврзано
* Венера-3
* Венера-5
* Венера (програма)

## Надворешни врски

* Советското истражување на Венера

## Користена литература
* Каталог на вселенски летала  — НАСА 

Категорија:Венера (програма)
Категорија:Вселенски летала пуштени во 1967 година
Служба за заштита на природата (Шведска)

мини|десно|180п|Грб на Службата за заштита на природата
**Службата за заштита на природата** (швед. *Naturvårdsverket*) е владина агенција во Шведска одговорна за предлагање на регулативи и постапки за заштита на животната средина и нивно спроведување. Основана е во 1967 и е под надлежност на Министерството за животна средина на Шведска. Меѓу другото, службата раководи и со националните паркови во земјата.

Ова е преглед на **шеснаесетте еколошки цели** на државата

* намалена засегнатост на климата
* чист воздух
* само природно закиселување на почвата
* нетоксична животна околина
* заштитна озонска обвивка
* безбедност од зрачење
* без еутрофикација
* здрави езера и потоци
* квалитетни подземни води
* урамнотежена морска околина
* бујни мочуришта
* одржливи шуми
* разновидни земјоделски предели
* величествени планински предели
* добра урбана средина
* богати и разновидни на растителните и животинските организми

## Поврзано
* Географија на Шведска
* Национални паркови во Шведска

## Наводи

## Надворешни врски
* Служба за заштита на природата  

Категорија:Природа на Шведска
Категорија:Управување со Шведска
Категорија:Заштита на животната средина
Продуцент

**Продуцент** (од лат. *producere*, „произведува“) подразбира едно од следниве занимања:

*Извршен продуцент, претпоставен на еден или повеќе продуценти
*Импресарио, продуцент или управник на театар и сценски групи
*Музички продуцент, продуцент во музичката индустрија
*Театарски продуцент, ја организира изработката на театарски претстави
*Телевизиски продуцент, ја организира изработката на телевизиски емисии
*Филмски продуцент, ја организира изработката на еден филм
Музеј на културното наследство (Киев)

**Музеј на културното наследство ** () — Киев, Украина.

Музејот бил отворен на 29 мај 1999 година. Се наоѓа во стар дворец изградена во 1785 година во класичен стил. Кон крајот на XX век, зградата била темелно реконструиеана. Музејот денеска претстставува дел од историскиот музеј на градот.

Главната цел а основање на еден таков музеј е собирање и изложба на јавни работи од украинските уметници. Во него се наоѓаат дела на истакнати личности од Украина како писатели, поети, кореографи и пејачи. Посетителите можат да се запознаат со нивните биографии како и сонивните дела. Овде се наоѓаат и дела на украинци кои во времето на комунизмот работеле во егзил.

Денеска, музејот на културното наследство се состои од 3,000 експонати. Изложбата се состои од слики, графики, модели, предмети од декоративна уметност, плочи од украинските фестивали. Едни од најпечатливите дела се оние на Људмила Морозова.

Категорија:Музеи во Киев
Категорија:Историски музеи во Украина
Музеј на Никола Лисенко

**Музејот на Никола Лисенко** (украински: *Будинок-музей Миколи Лисенка*) е музеј кој се наоѓа во престолнината на Украина, Киев.

Музејот е посветен на украинскиот композитор Никола Лисенко. Изложбата се состои од негови дела и слики.

Категорија:Музеи во Киев
Категорија:Биографски музеи во Украина
Национален музеј на литературата на Украина

**Националниот музеј на литературата на Украина** (украински: *Національний музей літератури України*) е музеј кој се наоѓа во престолнината на Украина, Киев.

Музејот се наоѓа во една зграда од 19 век, изградена во 1870 година од архитектот А. Шиле. Од 1871 година во оваа зграда се наоѓал приватен колеџ, а во 1885 година била сместена и библиотека чиј ентериер бил дизајниран од страна на италијански архитекти.

Денешниот музеј бил основан во 1986 година. Тој е еден од најголемите од таков тип на музеи во земјата и ги опфаќа сите периоди од развојот нас украинската литература, од почетокот на Киевска Рус до денес. Бројот на експонати е околу 85,000.

Категорија:Музеи во Киев
Категорија:Книжевни музеи во Украина
Музеј на литературата и уметноста на Украина

**Музејот на литературата и уметноста на Украина** (украински: *Архів-музей літератури і мистецтва України*) е музеј кој се наоѓа во престолнината на Украина, Киев.

Во музејот за литература и уметност се чуваат и се изложени документи и материјали за историјата на украинската култура, литература и уметност. Основан е во 1966 година. Експонатите претставуваат документи на литературата, уметноста и културата на Украина во периодот од 18 век до 20 век. Музејот вклучува и биографски материјали, ракописи, дела, графики, слики на писатели, книжевни научници, композитори, сликари, вајари, архитекти, глумци, пејачи, режисери, диригенти, хорски мајстори, кореографи и други уметници.

Категорија:Музеи во Киев
Категорија:Книжевни музеи во Украина
Национален музеј на медицината на Украина

**Националниот музеј на медицината ** (украински: *Національний музей медицини України*) е музеј кој се наоѓа во престолнината на Украина, Киев.

Музејот бил основан во 1973 година, а првата изложба се случила во 1982 година. Музејот се наоѓа во зградата на поранешниот медицински театар, која била изградена од страна на архитектот Александар Берета во 1853 година. Зградата претставува споменик на архитектурата на Украина која е изградена во стил на класицизам.

Идејата за основање на еден таков музеј започнала во раните 1960-ти години. денеска, во музејот се наоѓа историјата и развојот на украинскатам медецина од античко време до денес. Изложбата се состои од фотографии, книги, инструменти, анатомски подготовки, лични предмети на познати украински лекари, лекови, медицински и фармацевтски уреди.

Категорија:Музеи во Киев
Категорија:Медицински и здравствени музеи во Украина
Наша ера

**Наша ера** или скратено **н.е.** (, кратенки — **AD** или **A.D.**; , кратенка **CE**) како и изразот **пред наша ера** ( и скратено **BC** или **B.C.** или *Before the Common/Current Era* и скратено **BCE**) — ознаки за одредување на годините користени од јулијанскиот и грегоријанскиот календар.

Поделбата е направена според раѓањето на Исус Христос, при што со *н.е.* се обележуваат годините после започнувањето на оваа ера, а со *п.н.е.* годините пред тоа.

Според оваа шема, не постои година обележана како *година нула*, па така годината 1 н.е. е веднаш после 1 п.н.е. Овој систем е измислен во 525 година, и не бил широко користен сè до времето на ренесансата.

## Наводи

## Надворешни врски
*Calendar Converter

Категорија:Календари
Категорија:Хронологија
Категорија:Време
Фир Верге-Тојхернер Ланд

мини|Административен објект во Тојхерн
**Фир Берге-Тојхернер Ланд** била *[[Амт (политичка единица)|општинска заедница]]* во округот Бургенланд во Саксонија-Анхалт, Германија. Се наоѓа јужно од Вајсенфелс. Седиштето на општинската заедница било во Тојхерн. Распуштена е во јануари 2011.

Општинската заедница Фир Берге-Тојхернер Ланд се состои од следниве општини:

# Дојбен
# Гребен
# Гребиц
# Краушвиц 
# Неса
# Притиц
# Тојхерн
# Требниц

Категорија:Поранешни општински заедници во Саксонија-Анхалт
Дојбен

**Дојбен** () — село и поранешна општина во округот Бургенланд, во Саксонија-Анхалт, Германија. Од 1 јануари 2011 е дел од градот Тојхерн.

Категорија:Села во Саксонија-Анхалт
Категорија:Бургенланд (Германија)
Категорија:Саксонија (пруска покраина)
Хипарх

**Хипарх** (; околу 190 п.н.е. – 120 п.н.е.), бил грчки астролог, астроном, географ и математичар. Се смета за основач на тригонометријата.

Роден во Турција), а најверојатно умрел на островот Родос. Познато е дека работел како астроном меѓу 162 и 127 п.н.е. Хипарх се смета за најголем антички астроном и набљудувач. Ја развил тригонометријата, создал тригонометриски таблици, и решил неколку проблеми од областа на сферичната тригонометрија. Со неговите теории за Сонцето и Месечината, можеби е и првиот кој создал сигурен метод за предвидување на сончевите затемнувања. Меѓу останатите негови откритија се откривањето на Земјината прецесија, создавањето на првиот разбирлив ѕвезден каталог во западниот свет, и најверојатно смислувањето на првиот астролаб.

## Наводи

## Надворешни врски
* Biographical page at the  University of Cambridge
* University of Cambridge's Page about Hipparchus' sole surviving work 
* Biographical page at the University of Oregon
* Biography of Hipparchus on Fermat's Last Theorem Blog
* Pastore, Giovanni, ''ANTIKYTHERA E I REGOLI CALCOLATORI'', Rome, 2006, privately published
*The Antikythera Calculator (Italian and English versions)
*Os Eclipses, AsterDomus website, portuguese 
* David Ulansey about Hipparchus's understanding of the precession
* M44 Praesepe at SEDS (University of Arizona): http://www.seds.org/messier/m/m044.html 
* A brief view by Carmen Rush on Hipparchus' stellar catalog 

Категорија:Старогрчки математичари
Категорија:Старогрчки астрономи
Категорија:Старогрчки географи
Категорија:Старогрчки астролози
Категорија:Старогрчки пронаоѓачи
Категорија:Родени во 190 година п.н.е.
Категорија:Починати во 120 година п.н.е.
Список на национални паркови во Шведска

**Националните паркови во Шведска** се под раководство на Службата за заштита на природата (швед. *Naturvårdsverket*). Целта на службата за е да создаде систем на заштитени подрачја кои ги претставуваат сите карактеристични природни предели во земјата. Првиот национален парк е основан во 1909, а истата година со парламентарна одлука де основани уште осум. Ова се првите национални паркови во Европа. Во периодот помеѓу 1918 и 1962 се отворени уште седум парка, проследени од уште тринаесет помеѓу 1982 и 2009 г. Најнов национален парк е Костерхавет. Моментално во Шведска постојат 29 национални паркови, со вкупна површина од 731.589 хектари. До 2013 се предвидени уште шест.

Според службата, националните паркови мора да ги претставуваат сите карактеристични видови на околини, да бидат добро заштитени и да се користат за научно истражување, рекреација и туризам, без притоа да се загрозува природата. Околу 90% од вкупниот теренот во парковите е планински. Ова се должи на планинските масиви во големите северни паркови Сарек и Падјеланта (секој по 200.000 хектари). Голем дел од северните паркови се наоѓаат во областа Лапонија, која е прогласена за светско наследство на УНЕСКО заради запазеноста на природните предели кои се живеалиште на домородните Лапонци и ирвасите од кои зависат за издршка. Најјужните паркови - Седеросен, Далби Седерског и Стенсхувуд — се покриени со широколисна шума изаедно зафаќаат околу 2.000 ха.

__TOC__

## Национални паркови
[десно|200п|мини|Речна делта во паркот [Сарек (национален парк)|Сарек]]
[десно|200п|мини|Планината Пиерикпакте во паркот [Сарек (национален парк)|Сарек]]
[десно|200п|мини|Реката Скералид во паркот [Седеросен (национален парк)|Седеросен]]
[десно|200п|мини|Паркот [Абиску (национален парк)|Абиску, основан во 1909 г.]]
[десно|200п|мини|Планината [Ака (планина)|Ака зазема голем дел од паркот Стура Шефалет.]]
[десно|200п|мини|Шумата во паркот [Далби Седерског (национален парк)|Далби Седерског]]
[десно|200п|мини|Ридот Стенсхувуд во паркот [Стенсхувуд (национален парк)|Стенсхувуд]]
[десно|200п|мини|[Готска Санден - еден од најстарите национални паркови во Шведска.]]

## Предвидени национални паркови
[десно|160п|мини|Највисоката планина во земјата, [Кебнекајсе, треба да влезе во национален парк.]]
[десно|160п|мини|Планинскиот венец [Силан ќе стане дел од националниот парк Володален-Силарна.]]
Во 2008 Службата за заштита на природата направила план за воведување на 13 нови национални паркови во блиска иднина. Според планот, седум од нив ќе бидат отворени во периодот од 2009 до 2013. Првиот од нив е националниот парк Костерхавет, отворен во септември 2009. Моментално не се знае кога ќе се отворат преостанатите шест парка.

## Поврзано

* Географија на Шведска
* Список на светско наследство во Шведска

## Наводи

*
Национални паркови
Оберхарц на Брокен

**Оберхарц на Брокен** () — град во округот Харц, во Саксонија-Анхалт, Германија. Била основана на 1 јануари 2010 со спојување на следниве општини: Бенекенштајн, Елбингероде, Еленд, Хаселфелде, Кенигсхите, Рибеланд, Зорге, Штиге, Тане и Траутенштајн.

Местото е така наречено поради тоа што е сместено на планината Брокен — највисоката во системот на Харц.
## Наводи

Категорија:Харц (округ)
Венера-5

**Венера-5** била советска автоматска научно-истражувачка станица (вештачки сателит) наменета за истражување на планетата Венера. Лансирана е на 5 јануари 1969 година.

## Одвивањето на мисијата
Намената на леталото била атмосферско истражување на Венера. Било слично со апаратот Венера-4 иако била изменета така што би можела да поднесе поголем атмосферски притисок. Кога Венера-5 и пришла на планетата Венера, бил исфрлен одсекот за спуштање од главното тело на леталото. Во текот на спуштањето на површината на планетата, бил исфрлен падобран за да би го забавил падот. Полни 53 минути додека капсулата паѓала, атмосферските податоци биле собирани со сензори, и биле испраќани на Земјата преку радио-врска.

Капсулата го носела грбот на СССР и бил гравиран Ленин.

## Основни податоци за летот
*Датум на лансирање: 5 јануари 1969
*Ракета носач:
*Место на лансирање: Тјуратам, Бајконур
*Маса на сателитот (kg): 1130 вкупно, капсулата за спуштање 405 килограми

## Галерија

|Венера-5
Слика:The Soviet Union 1969 CPA 3821 stamp (Space Probe, Space Capsule and Orbits).jpg|Марка посветена на летот Венера-5 и 6


## Поврзано
* Венера-4
* Венера-6
* Венера (програм)

## Надворешни врски

* Советското истражување на Венере

## Користена литература
* NASA каталог на космички летала 

Категорија:Венера (програма)
Категорија:Вселенски летала пуштени во 1969 година